Liikunnan ja urheilun toimihenkilöt JHL ry

TOIMINTASUUNNITELMA 2023

# YLEISTÄ/EDUNVALVONTA

Vuosi 2023 on yhdistyksemme 75 toimintavuosi. Vuoden päätavoite on yhdistyksemme tunnettuuden lisääminen liikunta- ja urheilujärjestöissä työskentelevien parissa ja tätä kautta

jäsenmäärän kasvattaminen. Toimintavuoden aikana järjestetään yhdestä kahteen jäsenhankintatilaisuutta4

Nykyinen työehtosopimuksemme on voimassa 31.1.2024 asti. Työehtosopimuksen palkankorotuksista vuodelle 2023 neuvotellaan vielä loppuvuoden aikana. Ellei sopua palkankorotukista saada aikaan, voidaan työehtosopimus irtisanoa päättymään 31.1.2023.

# HALLINTO/JÄRJESTÖTOIMINTA

Yhdistys järjestää toimintavuoden aikana kaksi sääntömääräistä kokousta. Kevätkokous järjestetään

23.3.2023 ja syyskokous järjestetään 23.11.2023.

Yhdistyksen hallitus kokoontuu toimintavuoden aikana kuusi kertaa. Hallituksen kokoukset pyritään järjestämään jäsenten työpaikoilla, jolloin pystytään lisäämään tietoisuutta yhdistyksestämme ja sen toiminnasta eri liikuntajärjestöissä. Hallituksen kokousajat sovitaan loppuvuodesta 2022.

Hallitus käsittelee kokouksissaan mm. seuraavia yhdistyksen asioita: yhdistyksen toiminta- ja taloussuunnitelmien laatiminen ja niiden toteutumisen seuranta, yhdistyksen jäsenmäärän kehittyminen, yhdistyksen jäsenten edut ja niiden valvonta, luottamusmiesjärjestelmä, palkkausjärjestelmä sekä Vierumäen lomaviikot ja muu virkistystoiminta. Yhdistyksen 70-vuotishistoriikkia täydennetään seuraavilla viidellä vuodella ja kirja julkaistaan vuonna 2023.

# KOULUTUSTOIMINTA

Vuoden 2023 aikana järjestetään koko jäsenistölle suunnattu ajankohtaispäivät 20.4.2023, jonka aiheena ovat mm. työssä jaksaminen, työyhteisön kehittäminen, liikunnan ja urheilun erityiskysymykset palkkausjärjestelmässä ja työehtosopimuksessa ja muut jäsenistön esille tuomat asiat.

# TIEDOTUSTOIMINTA

Yhdistyksen tiedotusta hoidetaan pääsääntöisesti sähköpostitiedottein sekä yhdistyksen netti- ja facebook-sivuilla.

MUU TOIMINTA

# *Opinto avustukset*

Yhdistyksen jäsenet voivat hakea opintoavustusta omaehtoiseen ammattitietouden ja ammattitaidon kehittämiseen liittyvään koulutukseen.

# *Vapaa-ajan toiminta*

Yhdistyksellä on käytössä Kulttuuri- ja liikuntasetelit. Seteleitä jaetaan vuonna 2023 hallituksen päätöksen mukaisesti 15 kpl/jäsen.

# *Vierumäen lomaosake ja muut lomanviettomahdollisuudet*

Vierumäen Loma-Aika Oy:n lomaviikkojen käyttöä haetaan jälleen vuodelle 2023. Vierumäen lomaviikot myönnetään vuosittaisen hakumenettelyn pohjalta jäsenistön käyttöön. Jäsenistöllä on myös Retkikonttaisen käyttömahdollisuus. Yhdistyksen omien vapaa-ajan paikkojen lisäksi jaetaan tietoa JHL ry:n lomakohteista, joita on eri puolella Suomea. JHL ry tiedottaa lomakohteistaan sekä niiden hakuajoista omilla verkkosivuillaan.

*Virkistystoiminta*

Toimintavuoden aikana järjestetään ainakin yksi kulttuuripainotteinen tapaaminen Etelä-Suomen alueella.

# *Huomionosoitukset*

Muistamisissa noudatetaan vakiintuneita muotoja.

**TOIMINTAKALENTERI 2023**

|  |  |  |
| --- | --- | --- |
| Tammikuu | Hallituksen kokous (järjestäytyminen) |  |
| Helmikuu | Jäsenhankintatilaisuus |  |
| Maaliskuu | Hallituksen kokous (tilinpäätös ja toke) Kevätkokous 23.3.2023 | Jäsentiedote &  Kevätkokouskutsu |
| Huhtikuu | Ajankohtaiskoulutus 20.4.2022 |  |
| Toukokuu | Hallituksen kokous | Jäsentiedote |
| Kesäkuu | Kesäkausi alkaa |  |
| Heinäkuu | Lomakausi |  |
| Elokuu | Hallituksen kokous | Jäsentiedote |
| Syyskuu | Hallituskoulutus |  |
| Lokakuu | Hallituksen kokous (tosu & tal.arv.) | Syyskokouskutsu |
| Marraskuu | Syyskokous 23.11.2023 |  |
| Joulukuu | Hallituksen kokous ja pikkujoulut | Jäsentiedote |